# Podklady a požiadavky

# na vypracovanie technickÉHO PODKLADU (TP),

# a Súvisiacich štúdií pre správu o hodnotení vplyvov

## 1. Identifikačné údaje

### 1.1 Stavba

• názov : **Rýchlostná cesta R3 Oravský Podzámok – Dolný Kubín – Diaľnica D1**

• miesto (kraj, okres) : Žilinský kraj , okres Dolný Kubín, Ružomberok

• obec : Oravský Podzámok, Medzibrodie na Oravou, Bziny, Dolný

Kubín, Vyšný Kubín, Jasenová, Valašská Dubová,

Likavka

• katastrálne územie : Oravský Podzámok, Medzibrodie na Oravou, Bziny, Mokraď, Dolný

Kubín, Medzihradné , Vyšný Kubín, Jasenová, Valašská Dubová,

Likavka

### 1.2 Stavebník (objednávateľ)

• názov, adresa : Národná diaľničná spoločnosť, a. s. Bratislava

Dúbravská cesta 14, 841 04 Bratislava

## 2. Určenie dokumentácie

### 2.1 Predmet

• druh komunikácie : Rýchlostná cesta R3

• návrhová kategória : R 11,5/100 (80) ako dvojpruhová komunikácia

### 2.2 Druh stavby

• novostavba

### 2.3 Účel a ciele stavby

Predmetný úsek rýchlostnej cesty R3 je v súlade s Uznesením vlády č.162/2001 „Nový projekt výstavy diaľnic a rýchlostných ciest“. Územný plán VÚC Žilinského kraja bol spracovaný skôr a určuje trasu alternatívne aj cez Ružomberok.

Na území Žilinského kraja podľa dokumentu "Nový projekt výstavby diaľnic a rýchlostných ciest na obdobie 2001 - 2004" (schválený Uznesením Vlády SR č. 162 z 21.02. 2001), sa rýchlostná cesta R3 definuje v línii štátna hranica SR/PR – Trstená – Dolný Kubín – Kraľovany – Krpeľany križovatka s D1, Martin, križovatka s D1 – Turčianske Teplice, hranica Žilinského a Banskobystrického kraja – Kremnica – Šášovské Podhradie – Zvolen – Šahy – štátna hranica SR/MR s alternatívnym vedením v úseku Zvolen - B. Bystrica - Turčianske Teplice. Súčasťou tejto severojužnej trasy (Európska cesta E 77) je aj úsek Rýchlostnej cesty R3 Oravský Podzámok – Dolný Kubín – Diaľnica D1.

Územný plán VÚC Žilinského kraja určuje trasu alternatívne aj cez Ružomberok.

Projekt je zameraný na oblasť cestnej dopravy v úseku rýchlostnej cesty R3 od Oravského Podzámku – časť Široká, kde sa napája na predchádzajúci úsek Rýchlostnej cesty R3 Oravský Podzámok – Horná Lehota po prepojenie s diaľnicou D1 v Likavke pri tuneli Čebrať. Rieši zároveň napojenie cesty I/59 na rýchlostnú cestu R3. Umiestený je v Žilinskom kraji, v okrese Dolný Kubín a Ružomberok. Významnú úlohu pre cestnú verejnosť bude mať dobudovanie uceleného cestného ťahu rýchlostnej cesty R3.

Účelom stavby je vybudovanie dvojpruhovej komunikácie určenej pre motorové vozidlá a v tunelových úsekoch s dvojrúrovým usporiadaním, ktoré vyhovujú príslušným predpisom. Sprevádzkovaním tohto úseku sa dosiahne: rýchlejšie, bezpečnejšie a ekonomickejšie prevedenie medzinárodného ťahu E 77 riešeným územím:

* presmerovanie tranzitnej dopravy na navrhovanú komunikáciu
* zlepšenie životného prostredia v okolí súčasnej cesty I/59, ktorá je v súčasnosti intenzívne

zaťažená tranzitnou dopravou (pokles hluku, imisii, zvýšenie bezpečnosti),

* zlepšenie životného prostredia v dotknutých obciach, cez ktoré v súčasnosti prechádza

existujúca cesta I/59,

* zlepšenie podmienok pre rozvoj priemyslu a sídelných útvarov.

Navrhovaná činnosť predovšetkým eliminuje negatívne dopady na dotknuté obce, ktoré so sebou prinášajú nárast dopravy na súčasnej ceste I/59 vedenej prieťahom mesta Dolný Kubín a dotknutých obcí. V neposlednom rade sa očakáva zníženie energetických strát vozidiel, časových strát cestujúcich, zníženie nehodovosti, zlepšenie stavu znečistenia ovzdušia emisnými vplyvmi, ako aj neprípustným hlukovým zaťažením obyvateľstva žijúceho v dotknutých obciach, ktoré je spôsobené dopravou na súčasnej ceste I/59.

### 2.4 Umiestnenie stavby

Navrhovaná činnosť je situovaná na území Žilinského kraja, v okresoch Dolný Kubín a Ružomberok. Trasa navrhovanej rýchlostnej cesty R3 v navrhovaných variantoch prechádza nasledujúcimi katastrálnymi územiami: Oravský Podzámok, Medzibrodie na Oravou, Bziny, Mokraď, Dolný Kubín, Medzihradné , Vyšný Kubín, Jasenová, Valašská Dubová, Likavka.

Začiatok je situovaný na ukončení už vybudovaného úseku rýchlostnej cesty R3 v katastri obce Oravský Podzámok a koniec v budovanej križovatke Likavka na diaľnici D1. V úseku medzi začiatkom a koncom trasa prechádza mestom Dolný Kubín, resp. v modrom variante ho obchádza z východu, pričom obchádza obec Bziny, prechádza pomedzi obce Vyšný Kubín a Jasenová, vystúpi do sedla Brestová a západne od obce Valaská Dubová v súbehu s cestou I/59 klesá údolím potoka Likavka smerom k rovnomennej obci.

Navrhované varianty a ich subvarianty sú zrejmé z Komplexnej štúdie koordinácie technického riešenia R3 v úsekoch Oravský Podzámok – Dolný Kubín – diaľnica D1 v dvojpruhovom šírkovom usporiadaní (Dopravoprojekt, a.s., 04/2019) a Zámeru podľa zákona č. 24/2006 Z .z. o posudzovaní vplyvov a o zmene a doplnení niektorých zákonov v znení neskorších predpisov na stavbu Oravský Podzámok – Dolný Kubín – diaľnica D1 ( Cenvis, s.r.o. 09/2020).

Ich úpravy, resp. modifikácie budú predmetom návrhu riešenia v dokumentácii Technický podklad (TP). Rozsah úpravy variantov, subvariantov a nový variant V3 bude závislý od naštudovania podmienok určených vo **vydanom Rozsahu hodnotenia** (Príloha č. 5 časti B.1 súťažných podkladov), vykonanom v rámci úvodného pracovného rokovania medzi objednávateľom a zhotoviteľom, resp. v rámci ďalšieho pracovného rokovania. Cieľom je definovať rozsah úprav po preštudovaní si pripomienok všetkých subjektov k Zámeru na životné prostredie (viď. Príloha č.6a časti B.1 súťažných podkladov) ako aj pripomienok k Rozsahu hodnotenia (Príloha č. 6b časti B.1 súťažných podkladov) a špecifických požiadaviek určených v Rozsahu hodnotenia, pričom pripomienky, ktoré nebudú zohľadnené, budú predmetom vyhodnotenia splnenia alebo nesplnenia všetkých pripomienok k Zámeru EIA na životné prostredie a k určenému Rozsahu hodnotenia v samostatnej kapitole v zmysle bodu 2.2.36 Rozsahu hodnotenia. Výsledkom pracovného rokovania, bude záznam z rokovania v ktorom sa popíšu a dohodnú úpravy variantov vyplývajúce z Rozsahu Hodnotenia.

Najväčšiu pozornosť je potrebné zamerať predovšetkým na požiadavky smerované k návrhom a posúdeniu nulového variantu, upravovaných variantov V1, V2, subvariantu 2A a alternatívneho riešenia rýchlostnej cesty R3 variantu V3 na základe požiadavky z Rozsahu hodnotenia podľa odst. 1 Varianty pre ďalšie hodnotenie. Zároveň je potrebné navrhnúť, zmierňujúce opatrenia vyplývajúce z Rozsahu hodnotenia, ako aj zohľadniť vyjadrenia príslušných orgánov štátnej správy ako samosprávy a organizácii k Zámeru EIA .

Umiestnenie a rozsah stavby sú dané:

* Uznesenie vlády SR č. 162 z 21.02. 2001 „Nový projekt výstavby diaľnic a rýchlostných ciest“
* Uznesenie vlády SR č. 1033 z 31.10. 2001 „Koncept územného rozvoja Slovenska 2001“
* Uznesenie vlády SR č. 523 z 26.06.2003 „Aktualizácia nového projektu výstavby diaľnic a rýchlostných ciest“
* Uznesenie vlády SR č. 1051 z 10.11.2004 „Aktualizácia nového projektu výstavby diaľnic a rýchlostných ciest“
* Strategický plán rozvoja dopravnej infraštruktúry SR do roku 2020 schválený Uznesením vlády SR č. 311/2014 dňa 25.6.2014
* Komplexná štúdia koordinácie technického riešenia R3 v úsekoch Oravský Podzámok – Dolný Kubín – diaľnica D1 v dvojpruhovom šírkovom usporiadaní (Dopravoprojekt, a.s., 04/2019)
* Zámer podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov na stavbu Oravský Podzámok Dolný Kubín – diaľnica D1 ( Cenvis, s.r.o. 09/2020).

*Predchádzajúce štúdie a dokumentácie, ktoré môžu slúžiť ako podklad k riešeniu nového variantu*:

* Technická štúdia „Rýchlostná cesta R3 Dolný Kubín – Diaľnica D1“ ( Dopravoprojekt, a.s. 09/2010) Tunelový variant V3 pôvodne plánovaný cez obec Komjatná
* Správa o hodnotení „Rýchlostná cesta R3 Dolný Kubín – Diaľnica D1“ ( Ekojet,s.r.o 10/2010)
* Štúdia realizovateľnosti „ Rýchlostná cesta R3 Tvrdošín – križovatka D1 (Amberg 09/2015) – „alternatíva bezpeážného variantu na Likavku“

### 3. TECHNICKÉ POŽIADAVKY

### 3.1 Technický podklad (TP)

- bude vypracovaná v zmysle platnej legislatívy, technických noriem a predpisov, platných v čase jej spracovania

- dokumentácia Technický podklad (TP) sa vypracuje za účelom technického podkladu pre SoH

- rozsah dokumentácie TP sa v priebehu jej spracovania môže dopĺňať, pokiaľ to bude potrebné pre vypracovanie konečného diela SoH,

- Predmetom technického podkladu bude úprava – modifikácia variantov (V1, V2 a subvariantu 2A) a návrh nového VARIANTU 3 bez významného negatívneho vplyvu na územia sústavy Natura 2000. Hodnotené varianty, prípadne subvariant a nový variant V3 budú zahŕňať projektové úpravy v zmysle Prílohy č.1 k časti B.1 SP (bod č. 1.2) a v zmysle bodu 2.4 týchto podkladov a požiadaviek. Zároveň požadujeme porovnať pôvodne navrhnuté varianty v zmysle nových STN a navrhnúť prípadné úpravy a popísať rozdiely aký je dopad pri smerovom a výškovom vedení vzhľadom k novým STN.

- zohľadnia sa všetky aktuálne informácie, vrátane územnoplánovacích a zámerov iných investorov

- zhodnotí sa a popíše celý koridor, resp. ťah, ako aj úseky samostatne v prehľadnej tabuľke s technickými informáciami/údajmi (dĺžka, mostné objekty vrátane ich svetlosti, križovatky, spôsob riešenia odvádzania vôd, umiestnenie depónii, iné objekty, investičné a stavebné náklady a podobne, podľa požiadaviek objednávateľa)

- dokumentácia TP bude obsahovať prílohy/náležitosti v zmysle Prílohy č. 2a k časti B.1 SP

- spôsob prerokovania, dodania konceptu, dodania diela je zrejmý z návrhu obchodných podmienok ZoD

- počas spracovania dokumentácie TP musí zhotoviteľ komunikovať okrem iného so správcom cesty I/59 – IVSC Žilina aj z pohľadu pripravovaných investičných aktivít na ceste I. triedy o čom musí objednávateľa vopred informovať

- Zároveň budú všetky upravované varianty + V3 prerokované s mestom Dolný Kubín a Ružomberok ako aj obcami za účelom získania Záväzných stanovísk, uznesení obcí , orgánov ŽP atď. Až na základe takýchto podkladov je možné vypracovať Správu o hodnotení, ktorá môže mať úspech po verejnom prerokovaní.

- v správe TP budú okrem iného popísané úpravy so staničením

- TP bude riešiť ďalšie uvedené požiadavky:

- súvisiace s dopravno-kapacitným posúdením

- koordinácia a zosúladenie zmeny navrhovanej činnosti s platnými územnými plánmi pre všetky

úrovne územnoplánovacej dokumentácie

- špecifikovanie protihlukových opatrení ako stavebno-technické riešenia, presné umiestnenie

výška protihlukových stien, tvar a spôsob tlmenia hluku, súvis s ich možným vplyvom na kolízie vtákov a overenie ich účinnosti v súvislosti s ďalším zdrojom hluku v dotknutom území

- definovanie najbližšej existujúcej obytnej zástavby s dlhodobým pobytom osôb v okolí navrhovanej

činnosti vo vzťahu k predpokladaným vplyvom a v prípade návrhu zmeny trasy pre modifikácie variantov (V1, V2 a subvariantu 2A) a nového VARIANTU 3 bez významného negatívneho vplyvu na územia sústavy Natura 2000 návrh zmierňujúcich opatrení

- návrh spôsobu riešenia dažďovej a odpadovej kanalizácie a ostatných vodných stavieb a vyhodnotenie rizík prívalových dažďov

- na základe výsledkov migračnej štúdie návrh technického riešenia stavby a zodpovedajúce zmierňujúce opatrenia na zabezpečenie migrácie živočíchov, ako migračné objekty, mosty, priepusty, oplotenie, vegetačné úpravy, navádzacie zábrany pre obojživelníkov, zábrany proti preletu vtáctva a pod.

- parametre migračných objektov resp. objektov slúžiacich aj k migrácii živočíchov konzultovať a navrhnúť v spolupráci so ŠOP SR

- zadefinovanie a rešpektovanie významných prvkov technickej a dopravnej infraštruktúry vrátane ich ochranných a bezpečnostných pásiem, ktoré budú dotknuté navrhovanou činnosťou, riešenie ich prekládok a ich umiestnenie

- znázornenie a popísanie zabezpečenia vstupov vlastníkov na ich pozemky

- podrobné rozpracovanie v textovej a grafickej časti dopravného napojenia na existujúcu cestnú sieť

- Navrhnúť novú MUK Jasenová s prepojením I/59 a R3 aj v smere na Trstenú a z Trstenej (V stanovisku mesta Dolný Kubín sa spomína aj III/2255, ale to je nižšia trieda cestnej komunkácie.)

- iné, uvedené v stanoviskách k Rozsahu hodnotenia

- v samostatnej kapitole popísať ako sa spracovateľ vysporiadal s technickými podmienkami uvedenými v Rozsahu hodnotenia a stanoviskami doručenými k Zámeru na ŽP a vydanému Rozsahu hodnotenia.

**3.2 Počet výtlačkov dokumentácie Technický podklad (TP):**

**• Technický podklad v tlačenej forme ................................................................................14x**

**• Digitálna dokumentácia:**

**- kompletný Technický podklad v digitálnej forme na CD/DVD nosiči (pdf) .....................5x**

**- kompletná Technický podklad v dig. forme na CD/DVD nosiči (doc, xls, dwg a dgn) ......4x**

### 4. POŽIADAVKY NA ZABEZPEČENIE SÚVISIACICH ŠTÚDIÍ/PRIESKUMOV

**4.1. Dopravnoinžinierske prieskumy a štúdie**

**4.1.1. Dopravné prieskumy**

* vypracovať v zmysle prílohy č. 2a časti B1 súťažných podkladov.

**4.1.2. Dopravný model a prognóza**

* vypracovať v zmysle prílohy č. 2a časti B1 súťažných podkladov.

**4.1.3. Dopravno-inžinierska analýza**

* vypracovať v zmysle prílohy č. 2a časti B1 súťažných podkladov.

**4.2. Environmentálne prieskumy a štúdie**

**4.2.1. Primerané posúdenie na Natura 2000 vrátane kumulatívnych vplyvov**

* spracovať podľa metodiky – Metodika primeraného hodnotenia vplyvov plánov, programov a projektov na územia sústavy Natura 2000“ (ŠOP SR, SAŽP,2023).a v zmysle prílohy č. 2a časti B1 súťažných podkladov.

**4.2.2. Posúdenie na klimatické zmeny**

* vypracovať v zmysle prílohy č. 2a časti B.1 súťažných podkladov. Pri vypracovaní je potrebné vychádzať z metodologického usmernenia Ministerstva dopravy a výstavby SR a Výskumného ústavu dopravného: „Metodická príručka posudzovania dopadov zmeny klímy na veľké projekty v sektore doprava“.

**4.2.3. Migračná štúdia**

* vypracovať migračnú štúdiu v zmysle TP 067.Migračné objekty pre voľne žijúce živočíchy a v zmysle prílohy č. 2a časti B.1 súťažných podkladov.

**4.2.4. Hluková štúdia**

* vypracovať v súlade so zákonom č. 355/2007 Z.z. o ochrane, podpore a rozvoji verejného zdravia v platnom znení, a Vyhlášky MZ SR č. 549/2007 Z.z., ktorou sa ustanovujú podrobnosti o prípustných hodnotách hluku, infrazvuku a vibrácií v platnom znení s návrhom účinných protihlukových opatrení a v zmysle prílohy č. 2a časti B.1 súťažných podkladov.

**4.2.5. Vibračná štúdia**

* vypracovať v súlade so zákonom č. 355/2007 Z. z. o ochrane, podpore a rozvoji verejného zdravia v platnom znení a vyhlášky MZ SR č. 549/2007 Z.z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí.

**4.2.6. Rozptylová štúdia:**

• štúdia vrátane prachových častí sa vypracuje v súlade so zákonom č. 146/2023 Z. z. o ochrane ovzdušia a o zmene a doplnení niektorých zákonov v znení neskorších predpisov a s vyhláškou MŽP SR č. 250/2023 Z. z. . o kvalite ovzdušia v znení neskorších predpisov s návrhom účinných opatrení a v zmysle prílohy č. 2a časti B.1 súťažných podkladov.

**4.2.7. Inventarizácia a spoločenské ohodnotenie biotopov**

* spracovať v zmysle zákona č. 543/ 2002 Z. z. o ochrane prírody a krajiny v znení neskorších predpisov a vyhlášky MŽP SR č. 170/2021 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisova v zmysle prílohy č. 2a časti B.1 súťažných podkladov

**4.2.8. Hodnotenie vplyvov na verejné zdravie (HIA)**

* vyhodnotiť v súlade s požiadavkami zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a v zmysle prílohy č. 2a časti B.1 súťažných podkladov.

**4.2.9. Inžinierskogeologická štúdia pre Správu o hodnotení vplyvov stavby na zložky životného prostredia (IGŠ)**

• Inžinierskogeologická štúdia pre správu o hodnotení vplyvov stavby na zložky životného prostredia (ďalej aj IGŠ) musí byť v súlade so súťažnými podkladmi objednávateľa a bude vykonaná v rozsahu ako to vyžaduje TP 028 Vykonávanie inžinierskogeologického prieskumu (ďalej aj IGP) pre cestné stavby, platný od 01.11.2008 – pre inžinierskogeologickú štúdiu, v rozsahu doplnenom o požiadavky uvedené nižšie;

• **Inžinierskogeologická štúdia musí byť vypracovaná v zmysle požiadaviek Rozsahu hodnotenia (príloha č. 5 časti B.1 súťažných podkladov);**

• Spracovanie IGŠ bude vychádzať hlavne zo Štúdie realizovateľnosti stavby „Rýchlostná cesta R3 Tvrdošín – križovatka D1,“ Záverečná správa z inžinierskogeologického prieskumu a Štúdia rizík vstupu do horninového prostredia, Geofos, s.r.o., 10/2015, ďalej zo Zámeru EIA, Komplexnej koordinačnej štúdie a Technického podkladu k stavbe R3 Oravský Podzámok – Dolný Kubín – Diaľnica D1 a z ďalších archívnych geologických správ;

• IGŠ bude spracovaná z vyššie zmienených geologických správ pre varianty uvedené v bode **č.1.2 Prílohy č.1 časti B.1 súťažných podkladov**, resp. pre variant vyplývajúci z dokumentácie technický podklad (v štádiu konceptu variantu, prípadne subvariantu) a **ktorý je modifikovaný oproti variantom zo Zámeru EIA;**

• Musí byť nanovo vykonaná rekognoskácia terénu a aktualizácia inžinierskogeologickej mapy (ďalej aj IG mapa) – všetky zosuvy, erózne ryhy, ktoré v tomto území neboli pôvodne zistené, resp. vznikli nové musia byť zaznamenané do IG mapy;

• IG mapu vypracovať v mierke 1:10 000 v minimálnej šírke mapovaného pruhu 1000 m. V miestach, kde trasa prechádza svahovými deformáciami je nutné, aby šírka mapovaného pásu bola zvolená tak, že v mape bude znázornená celá svahová deformácia od jej odlučnej oblasti až po akumulačnú. V IG mape musia byť znázornené aj tie svahové deformácie, ktoré nie sú v priamom dotyku s trasou cestnej stavby, ale v prípade jej realizácie môže dôjsť k ich aktivizácii. V mapovanom pruhu (okrem znázornenia variantov trás) musia byť zahrnuté aj iné javy, ktoré môžu ovplyvňovať navrhovanú trasu, prípadne naopak môžu byť ovplyvnené navrhovanou trasou;

• V IG mape musia byť okrem geologickej stavby znázornené nasledovné javy: všetky svahové pohyby (plošný rozsah a aktivita) a erózne javy povrchových vôd, zamokrené územia a pramene, výskyt antropogénnych sedimentov, ochranné pásma vodných zdrojov, minerálnych a podzemných vôd, hranice prieskumných území (§ 21 geologického zákona), ložiská nerastných surovín, dobývacie priestory, poddolované územia, chránené územia, biotopy a pod;

• Zostaviť účelovú hydrogeologickú mapu (ďalej aj HG mapa). V uvedenej mape sa musia zobraziť všetky prirodzené vývery podzemných vôd a takisto všetky využívané zdroje podzemných vôd. Pri podzemných vodách s hlbokým obehom je nutné zostaviť HG mapu tak, aby sa zobrazili všetky podstatné javy podieľajúce sa na ich režime (napr. smery prúdenia podzemných vôd, infiltračná oblasť, významná tektonika a iné).

• Záverečná správa z IGŠ musí byť v súlade s navrhovaným technickým riešením v rámci Správy o hodnotení vplyvov,

• Výsledkom IGP pre Správu o hodnotení vplyvov je záverečná správa, ktorá obsahuje:

- základný opis okolia trasy a všetkých navrhovaných variantov (aj nových ak vyplynú počas vypracovávania Správy o hodnotení vplyvov) s prehľadom o morfologických, inžinierskogeologických, hydrogeologických, hydrologických a hydrografických a klimatických pomeroch,

- technické hodnotenie realizácie trasy (pre všetky varianty po úsekoch podľa stavebného zásahu) so stručným opisom horninového prostredia a ideovým návrhom opatrení a rizikových faktorov:

- v zárezoch uviesť orientačné sklony svahov, prípadne nutnosť ich stabilizačného zabezpečenia a opatrenia na odvedenie povrchovej a podzemnej vody, orientačne navrhnúť možné recipienty;

- v miestach násypov definovať charakter ich podložia, prípadne návrh jeho úpravy, výmeny a odvodnenia,

- v nulových úsekoch (trasa vedená v úrovni terénu) charakter budúcej pláne a jej prípadnú úpravu,

- v miestach so svahovými deformáciami vplyv výstavby trasy na ich stabilitu a prípadne sanačné opatrenia,

- v miestach objektov (mosty, priepusty) odhad základových pomerov,

- možnosti využitia zemín zo zárezov do násypov,

- orientačné triedy ťažiteľnosti (STN 73 3050) pre litologické komplexy vystupujúce v trase,

- návrhy pre náplň IGP v ďalšej etape,

- prílohy:

• prehľadnú situáciu územia so všetkými zakreslenými variantmi trasy R3,

• účelovú IG mapu so zakreslenými variantmi trasy zameranú predovšetkým na výskyt geodynamických javov (svahové deformácie, erózia, presadavosť a pod.) vrátane dokumentačných bodov (odkryvy, vrty,...), zamokrené územia a pramene, výskyt antropogénnych sedimentov, ochranné pásma vodných zdrojov, minerálnych a podzemných vôd, smery prúdenia podzemných vôd, hranice prieskumných území (§ 21 geologického zákona), ložiská nerastných surovín, dobývacie priestory, poddolované územia, chránené územia, biotopy a pod.

• popis dokumentačných bodov spolu s ich fotodokumentáciou a iné.

• Navrhnúť opatrenia pre ďalší stupeň IGP pre každý úsek podľa stavebného zásahu zvlášť. Opatrenia budú odporúčané v záveroch v tomto stupni IGP so zvláštnym zreteľom na rizikové miesta alebo rizikové faktory v danom území; posúdiť a navrhnúť situovanie inklinometrických, piezometrických a pozorovacích hydrogeologických vrtov pre ďalší stupeň IGP;

• Každý výkres (mapa) prílohovej časti musí obsahovať popisové pole;

• Hlavným záverom IGŠ musí byť zhodnotenie **zvlášť pre každý jeden variant trasy R3** z hľadiska ich realizovateľnosti v daných inžinierskogeologických a hydrogeologickýchpomeroch so zdôvodnením a ideovým návrhom sanačných opatrení rizikových faktorov, ktoré majú vplyv na stavbu rýchlostnej cesty R3. Prípadne je možné z hľadiska zásahov do horninového prostredia navrhnúť vhodnejšie varianty alebo kombinácie variantov trasy;

• Vypracovať Hydrogeologický posudok, v ktorom budú spracované požiadavky z Rozsahu hodnotenia vrátane nasledovných:

- popísať východiskový stav hydrogeologických pomerov a súčasný stav útvarov povrchových a pozemných vôd dotknutého územia, vrátane popisu ich aktuálneho ekologického a chemického stavu (u povrchovej vody), resp. kvantitatívneho a chemického stavu a s údajmi o hladinovom režime u podzemnej vody. Zhodnotiť súčasný stav dotknutých vodných tokov, najmä vodného toku Likavka a popísať rozsah a konštrukčné riešenie zásahov do vodných tokov.

* výpočtom preukázať množstvá vypúšťaných zrážkových vôd a posúdiť ich vplyv na kvantitatívny a kvalitatívny stav dotknutých recipientov, vrátane vplyvu na povodňové prietoky dotknutých vodných tokov v prípade zaústenia povrchového odtoku z objektov budovanej komunikácie do vodných tokov.
* v správe o hodnotení zadefinovať konkrétne opatrenia na ochranu povrchových a podzemných vôd, elimináciu úniku znečisťujúcich látok do povrchových vôd alebo do podzemných vôd tak, aby tieto látky neohrozili ich kvalitu.

- na trase popísať a charakterizovať všetky vodné útvary a ich stav (vodné útvary povrchovej vody, útvary podzemných vôd)

- posúdenia rizika kontaminácie pôdy a následne aj podzemnej vody pri havarijných situáciách podľa § 39 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len "vodný zákon");

- doložiť opatrenia, ktoré splnia environmentálne ciele v zmysle vodného zákona. Jedným z environmentálnych cieľov pre útvar povrchovej vody (§ 2 písm. e) vodného zákona) je vykonanie opatrenia na zabránenie zhoršeniu stavu útvarov povrchovej vody;

- zhodnotiť riziká znečistenia podzemných vôd, zhoršenie ich kvality a ovplyvnenia výdatnosti využívaných vodných zdrojov počas výstavby a realizácie rýchlostnej cesty a na možnosť zásahu do hydrogeologického režimu podzemných vôd pri výstavbe, ako aj počas prevádzky rýchlostnej cesty R3;

- preskúmať hydrologické a hydrogeologické pomery, zhodnotiť vplyvy a riziká s ohľadom na ochranné pásma vodárenských zdrojov;

- navrhnúť opatrenia zamerané na vylúčenie negatívnych vplyvov na kvalitu vody vo vodných zdrojoch zasiahnutých trasou rýchlostnej cesty R3;

- pozornosť venovať stanoveniu podmienok pre technické práce, ktoré by mohli nepriaznivo ovplyvniť režim podzemných a povrchových vôd;

- v spolupráci s dotknutými obcami spracovať pasport studní a posúdiť pravdepodobné vplyvy zámeru na kvalitu vody v podzemných vodných zdrojoch (preskúmať hydrogeologické pomery územia, zhodnotiť riziká zhoršenia kvality vôd), ktoré sú **využívané na verejné zásobovanie obyvateľov pitnou vodou a nie sú zosúladené s požiadavkami vodného zákona** (napr. ak v obciach **ochranné pásma** okolo podzemných vodných zdrojov **nie sú určené a vyhlásené príslušným orgánom štátnej vodnej správy**);

- spracovať požiadavky uvedené v bode 2.2.15 Rozsahu hodnotenia;

• Vyhodnotiť potrebu stavebných materiálov (najmä stavebného kameňa) ako aj výziskov stavebného kameňa zo zásahov do geologického prostredia s určením lokality (zdroja);

• Popísať a vyhodnotiť spôsob využitia, umiestnenie dočasných depónií výkopovej zeminy, stavebného materiálu a stavebných dvorov, predpokladané komunikácie, po ktorých bude zabezpečený ich prevoz a zdroj stavebného materiálu;

• Záverečné spracovanie - záverečná správa: grafické prílohy (prehľadná situácia, situácia všetkých prieskumných - t.j. archívnych, a profilov, účelová IG mapa, pozdĺžne, popr. priečne IG rezy, IG profily zosuvov, HG mapa, vysvetlivky) a textové prílohy (geologická písomná dokumentácia vrtov – archívnych : stabilitné výpočty, + CD/DVD, ktoré obsahuje všetky grafické a textové prílohy v PDF formáte aj v živej forme (DOC, XLS, DWG, DGN a pod.) nezabezpečené proti tlačeniu a kopírovaniu.

1. Prípadne ďalšie štúdie vyplývajúce z RH.

* Vypracovať a predložiť svetlotechnickú štúdiu, ktorá posúdi úroveň svetelného zaťaženia priestoru dotknutých obcí (najmä obce Likavka) automobilovými svetlami. Na základe jej výsledkov určiť adekvátne opatrenia na elimináciu svetelného smogu najmä v nočných hodinách.
* Posúdiť a vyhodnotiť kumulatívne vplyvy navrhovanej činnosti vo všetkých navrhovaných variantoch na dotknuté komunikácie a križovatky, ktoré sú v kontakte s navrhovanou činnosťou.
* Vyhodnotiť vplyvy navrhovanej činnosti na schopnosť rozvoja dotknutých obcí.

**Počet výtlačkov súvisiacich štúdií - ako súčasti SoH (okrem Technického podkladu) je zrejmá z počtu výtlačkov SoH uvedeného v Prílohe č. 1 k časti B.1 súťažných podkladov.**