# Požiadavky na spracovanie dokumentácie stavby

Dokumentácia bude spracovaná pre stavbu *„Rýchlostná cesta – R3 Oravský Podzámok – Dolný Kubín – Diaľnica D1“.*

Základné náležitosti dokumentácie stavby (okrem náležitostí uvedených v prílohách 1,1a, 2, 2a časti B.1 súťažných podkladov

1. Na titulnej strane (obale) celej dokumentácie sa uvedie:

• názov stavby,

• druh dokumentácie,

• názov objednávateľa dokumentácie,

• názov zhotoviteľa dokumentácie stavby,

• dátum zhotovenia dokumentácie stavby (mesiac, rok),

• spracovateľ dokumentácie,

• podzhotoviteľ dokumentácie.

Dokumentácia (SoH) musí byť podpísaná a opečiatkovaná hlavným riešiteľom Správy o hodnotení (špecialistom EIA), Technická pomoc (TP) bude podpísaná zodpovedným projektantom alebo projektantom subdodávateľa a opečiatkovaná pečiatkou odbornej spôsobilosti.

Jednotlivé časti dokumentácie a ich prílohy musia byť vypracované osobami, ktoré musia spĺňať technické a odborné predpoklady spracovateľov podľa Prílohy č. 8 časti B.1.

2. Dokumentácia musí byť vypracovaná v slovenskom jazyku, vrátane popisu navrhovaných jednotlivých objektov a častí dokumentácie vo formáte A4, situácie farebnou tlačou.

3. Zoznam vyjadrujúci obsah jednotlivých častí dokumentácie stavby sa uvedie na vnútornej strane obálky alebo prvej strane zväzku tvoriaceho jeden celok.

4. Každá samostatná časť dokumentácie stavby musí byť jednotne a jednoznačne označená názvom stavby, druhom dokumentácie, názvom tejto časti dokumentácie a jej označením (číslom alebo písmenom) zhodným s označením v obsahu uvedenom na vnútornej strane vrchnej obálky.

5. Každá písomná časť dokumentácie stavby, obsahujúca viac než jeden list, musí byť spojená v jeden pevný celok.

6. Vo výkresových častiach dokumentácie stavby musí titulná strana tvoriť s voľne zakladaným výkresom nedeliteľný celok. Výkresy spojené vo zväzku sa opatria súhrnnou titulnou stranou a na jednotlivé výkresy sa jednotne vyznačia údaje, týkajúce sa týchto výkresov.

7. Na vypracovanie písomností dokumentácie stavby sa použije normalizovaný formát A4, prípadne A3. Výkresy dokumentácie stavby musia mať (po prípadnom zložení) jednotný formát normalizovaného radu A určený objednávateľom. Spracovanie výkresov sa uskutoční podľa platných výkresových noriem a požiadaviek objednávateľa.

8. Požiadavky na kvalitu materiálu, druh reprografickej metódy textov a výkresov, farebnosť, výsledný formát, počet súprav, počet výtlačkov jednotlivých príloh alebo častí a ďalšie požiadavky na vybavenie dokumentácie stavby určí ich objednávateľ v Zmluve.

9. Kópie dokumentácií musia byť jasné a čitateľné.

10. Ak dokumentáciu spracúva podzhotoviteľ, musí byť potvrdená aj zhotoviteľom dokumentácie (podľa Zmluvy).

11. Zmeny a úpravy v odovzdávaných súpravách dokumentácie stavby smie zhotoviteľ dokumentácie vykonať len so zvolením objednávateľa.

12. Opravy a zmeny uskutočnené pri schvaľovaní sa v dokumentácii stavby vyznačia trvanlivým spôsobom červene alebo zelene a to tak, aby bol viditeľný i pôvodný údaj a aby bolo zrejmé, kedy a kto (meno, útvar) opravu či zmenu vykonal.

13. Výkresovú dokumentáciu dodať vo formáte dwg. a dgn., textovú a tabuľkovú časť dodať vo formátoch doc a xls + kompletnú dokumentáciu vo formáte pdf. v zmysle smernice TP 009.

Ortofotomapa vo formáte TIFF s georeferencovaním tfw. a vo formáte JPEG s georeferencovaním jgw, aj s licenciou pre Národnú diaľničnú spoločnosť, a.s.

14. Názvy adresárov a podadresárov v digitálnej forme dokumentácie musia korešpondovať s názvami jednotlivých častí dokumentácie a jej príloh.

15. Informačný bulletin, vizualizácie, ako aj všetky grafické prílohy, či rozpisky, súvisiace aj s prezentáciou objednávateľa je potrebné vypracovať v jednotnom dizajne, jednotnom grafickom štýle zhrnutom v Korporátnom dizajn manuáli Národnej diaľničnej spoločnosti, a.s., ktorý bude poskytnutý úspešnému uchádzačovi.